Diß ist zu gedechtnus beschriben
und uns zu eim exempel bliben:
weil der löw also on abscheu
so hoch vergalt des fürsten treu,
die er am drachen im bewies,
das er sein leben bei im lies
und nach seim tot mocht nit mer leben,
hat er uns ein schön beispiel geben.
vil mer sol ein vernünftig man
recht lieb und treu vergelten tan,
wo im geschicht aus treuem mut
ein treu an leib, er oder gut,
an freuntschaft, kindern oder weib,
das die nicht unvergolten bleib,
von dem sie im wirt zugemeßen,
sol er ewiglich nicht vergeßen;
wan es ist die undankbarkeit
ein grob laster, das unser zeit
doch get gewaltig in dem schwank.
die gegentreu ist schwach und krank
hie gleich wie auch jenseit des bachs,
das klagt auch zu Nürnberg Hans Sachs.